**Aneks 1 – Termat e Referencës**

**Rreth Koalicionit të OJQ-ve për Mbrojtjen e Fëmijëve në Kosovë – KOMF**

**Koalicioni i OJQ-ve për Mbrojtjen e Fëmijëve në Kosovë – KOMF,** është një koalicion i përbërë nga 34 organizata jo qeveritare vendore dhe ndërkombëtare të cilat punojnë në fushën e mbrojtjes së fëmijëve, me mision të përbashkët avokimin për mbrojtjen e të drejtave të fëmijëve në Kosovë.

Objektivat kryesore të Koalicionit janë:

* Nxitja e miratimit të ligjeve dhe politikave për fëmijët.
* Monitorimi i zbatimit të ligjeve dhe politikave kombëtare për fëmijët.
* Sensibilizimi dhe mobilizimi i autoriteteve shtetërore relevante në nivel lokal dhe nacional, sensibilizimi i ofrueseve të shërbimeve dhe i aktorëve të tjerë në çështjet e mbrojtjes së fëmijëve.
* Rritja e vetëdijesimit tek opinioni i gjerë për çështjet e mbrojtjes së fëmijëve pa dallim.
* Rritja e pjesëmarrjes së fëmijëve dhe të gjitha grupeve që janë më të ekspozuara ndaj shkeljes së të drejtave të fëmijëve.
* Krijimi i hapësirave për zhvillimin e praktikave më të mira, në fushën e të drejtave të fëmijëve, dokumentimi dhe ndarja me të gjithë anëtarët e koalicionit.
* Fuqizimi i kapaciteteve të koalicionit, veçanërisht fuqizimi i organizatave lokale dhe organizatave të bazuara në komunitet.

**Përshkrimi i shërbimit**

**KOMF është i interesuar për të kontraktuar një subjekt me veprimtari dizajni dhe printimi të raporteve, materialeve promovuese dhe gjërave tjera të cekura në Aneks 2 – Specifikimi Teknik dhe oferta Financiare. Të gjitha subjektet e interesuara që përmbushin kriteret dhe kushtet të cilat janë të specifikuara në Aneks 1 – Termat e Referencës janë të ftuara të dorëzojnë propozimin.**

**Kohëzgjatja e angazhimit**

**Ofruesi i kontraktuar i shërbimit për dizajn dhe printim do të angazhohet për periudhën jo më shumë se 2 vjeçare.**

**Periudha e vlefshmërisë së ofertës**

**Ofertat e paraqitura nga kompanitë duhet të qëndrojnë të vlefshme për të paktën 45 ditë kalendarike nga data kur oferta specifike është dorëzuar nga kompania përkatëse.**

**Përshkrimi i shërbimeve të kërkuara dhe specifikimet teknike**

**Shërbimet e kërkuara janë të specifikuara në Aneks 2 – Specifikimi Teknik dhe oferta Financiare.**

**Kriteret e Vlerësimit**

Të gjitha ofertat e dorëzuara nga kompanitë do të vlerësohen sipas hapave dhe kritereve të mëposhtme. Nëse shqyrtimi i ofertës nuk i plotëson kriteret e pranueshmërisë, aplikimi do të refuzohet mbi këtë bazë të vetme. Në rast të pranimit të më shumë se një oferte që plotëson kushtet dhe standardet e kërkuara, përzgjedhja e fituesit do të bazohet në ofertën më të ulët financiare të marrë nga kompania.

**Hapi 1: Kontrollimi Administrativ**

Nëse shqyrtimi i ofertës nuk i plotëson kriteret e përcaktuara:

* Aplikacioni ka mbërritur brenda afatit të përcaktuar në ftesë për tender;
* Dokumentet e kërkuara të detyrueshme janë të bashkangjitura;
* Oferta është e nënshkruar dhe e vulosur nga personi i autorizuar i kompanisë;

Aplikimi do të refuzohet për shkak të mos përmbushjes së kërkesave administrative.

**Hapi 2: Vlerësimi i cilësisë**

Cilësia e aplikacioneve do të vlerësohet duke përdorur kriteret e vlerësimit si më poshtë:

|  |  |  |
| --- | --- | --- |
| **Kriteret** | **Pikët** | **Maksimum** |
| **Cilësia e produkteve në raport me çmimet.** |  | 40 |
| **Përvoja/portofoli i kompanisë: A ka kompania përvojë efikase në ofrimin e shërbimeve të dizajnit dhe printimit, (përparësi kanë ata që kanë përvojë në fushën e shërbimeve sociale/mbrojtjen e fëmijëve)?** |  | 20 |
| **Oferta financiare: Sa realiste dhe efektive është oferta financiare në raport me ofertën e dorëzuar?** |  | 40 |
| **Totali i pikëve** |  | **100** |

**Aplikantë Legjitim**

**Të drejtën e aplikimit kanë personat e mëposhtëm:**

* Të **gjitha kompanitë që janë të regjistruara në Agjencinë për Regjistrimin e Bizneseve, në kuadër të Ministrisë së Tregtisë dhe Industrisë;**
* **Të ketë llogari bankare të kompanisë të regjistruar;**
* **Të ketë kapacitete për të ofruar shërbime të dizajnit dhe printimit.**

**Dokumentet e detyruara**

* **Një kopje të** Certifikatës **së Regjistrimit të kompanisë;**
* **Certifikata e Numrit Fiskal;**
* **Verifikimi tatimor;**
* **Aneks 2 - Specifikimi Teknik dhe oferta Financiare, përfshirë tabelën e plotësuar të ofertës financiare, e nënshkruar dhe e vulosur nga personi i autorizuar i shoqërisë. Oferta financiare duhet të përfshijë të gjitha çmimet në monedhën euro, pa TVSH.**
* **CV/Portofolin e kompanisë me historikun e kompanisë;**
* **Tre referenca nga partnerët për të cilët kompania ka ofruar shërbime të ngjashme.**

**Politika e KOMF për Mbrojtjen e Fëmijëve**

KOMF posedon Politikën e vet për Mbrojtjen e Fëmijëve dhe Kodin e Sjelljes. Kompania e angazhuar pritet të respektojë dhe ndjek standardet e përcaktuara në PMF (CPP). Kompania do të prezantohet dhe shpjegohet në lidhje me procedurat dhe proceset e KOMF në drejtim të mbrojtjes së fëmijëve, dhe pritet të nënshkruajë deklaratën e zotimit për të respektuar Politikën dhe Kodin e Sjelljes për Mbrojtjen e Fëmijëve të KOMF. Deklarata e nënshkruar do të jetë pjesë e kontratës me kompaninë.

**SI TË APLIKONI**

* Thirrja do të qëndrojë e hapur për publikun nga data 06 mars 2023 deri më 19 mars 2023.
* Modeli i ofertës që duhet të dorëzohet mund të shkarkohet nga Thirrja e shpallur, webfaqja e KOMF [www.komfkosova.org](http://www.komfkosova.org), ose nga faqja zyrtare e KOMF në Facebook.
* Aplikacioni i plotësuar duhet të dorëzohet përmes e-mailit zyrtar të KOMF info@komfkosova.org.
* Në e-mail duhet të shkruhet subjekti i mëposhtëm: “Oferta për shërbime të dizajnit dhe printimit”.
* Modifikimi i modelit të ofertës do të rezultojë në refuzimin e aplikacionit.
* Modeli i ofertës duhet të plotësohet duke përdorur një program të përshtatshëm kompjuterik (Word/Excel) në njërën nga tre gjuhët zyrtare në Kosovë. Aplikacionet e shkruara me dorë, makinë shkrimi ose ndryshe nuk do të pranohen.